open-index/open-wikipedia-markdown huggingface dataset:
MrBeast

Ο **Τζέιμς Στίβεν Ντόναλντσον** (αγγλικά: *James Stephen "Jimmy" Donaldson*) (γεννημένος 7 Μαΐου του 1998), γνωστός ως **MrBeast / Mister Beast** (), είναι Αμερικανός YouTuber, Tiktoker, επιχειρηματίας, προσωπικότητα των μέσων ενημέρωσης και φιλάνθρωπος. Είναι γνωστός για τα βίντεό του με γρήγορους ρυθμούς και υψηλής παραγωγής στο YouTube, όπου συχνά φιλοξενεί περίτεχνες προκλήσεις και φιλανθρωπικές προσπάθειες. Έχοντας πάνω από 409 εκατομμύρια εγγεγραμμένους μέχρι τον Ιούνιο του 2025, είναι ο YouTuber με τους πιο πολλούς εγγεγραμμένους και το δεύτερο κανάλι (αφού πήρε το τίτλο από το κανάλι της T-series) του YouTube με τους πιο πολλούς εγγεγραμμένους
και είναι ο τρίτος δημιουργός με τους περισσότερους ακόλουθους στο Tiktok, όπου έχει πάνω από 115 εκατομμύρια ακόλουθους.

Παρά την επιτυχία του στο YouTube, ο Ντόναλντσον έχει στην κατοχή του ακόμα 2 επιχειρήσεις, τις σοκολάτες *feastables* (άρχισε το 2022), αλλά και την MrBeast_Burger *MrBeast* *Burger* (άρχισε το 2020, και είναι ghost kitchen).

## Παραπομπές


## Εξωτερικοί σύνδεσμοι
* 

Κατηγορία:Αμερικανοί YouTubers
Αλγκασίμ Μπα

**Ο Αλγκασίμ Μπα** (γεννημένος στις 12 Νοεμβρίου 2002) είναι επαγγελματίας ποδοσφαιριστής από τη Γουινέα που αγωνίζεται ως επιθετικός για τον ΑΠΟΕΛ Λευκωσιας.

## Σταδιοδρομία σε συλλόγους
Το 2019, ο Μπα στάλθηκε ως δανεικός στη Βίστα. Το 2021, υπέγραψε στον Ολυμπιακό μετά από ενδιαφέρον από την Ατλέτικο Μαδρίτης, την Γάνδη στο Βέλγιο, τη Μίλαν και τη Γαλλία.  Στις 19 Σεπτεμβρίου 2021, έκανε το ντεμπούτο του για τον Ολυμπιακό ενάντια στον Ατρόμητο, με τελικό σκορ 0-0.

## Εθνική ομάδα
Τον Ιούνιο του 2023, συμπεριλήφθηκε στην Κ-23 της Γουινέας για το Κύπελλο Εθνών Αφρικής U-23 2023, που φιλοξενήθηκε στο Μαρόκο, όπου οι *Σύλι* τερμάτισαν στην τέταρτη θέση. 

## Παραπομπές

## Εξωτερικοί Σύνδεσμοι

* Προφίλ Soccerway.com
*  

Κατηγορία:Ποδοσφαιριστές Ολυμπιακού Πειραιώς Β
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Ολυμπιακού Πειραιώς
Κατηγορία:Επιθετικοί ποδοσφαιριστές
Κατηγορία:Ποδοσφαιριστές από τη Γουινέα
Κατηγορία:Ποδοσφαιριστές στους Θερινούς Ολυμπιακούς Αγώνες 2024
Κατάλογος σουλτάνων του Μπρουνέι

Ο **Σουλτάνος του Μπρουνέι** () είναι ο μοναρχικός αρχηγός του κράτους του Μπρουνέι και επικεφαλής της κυβέρνησης με την ιδιότητά του ως πρωθυπουργού του Μπρουνέι. Από την ανεξαρτησία από τους Βρετανούς το 1984, μόνο ένας σουλτάνος έχει βασιλέψει, αν και ο βασιλικός θεσμός χρονολογείται από τον 14ο αιώνα.

Ο Σουλτάνος του Μπρουνέι μπορεί να θεωρηθεί συνώνυμος με τον κυβερνώντα Οίκο του Μπολκιάχ, με γενεές να ανιχνεύονται από τον πρώτο σουλτάνο, που διακόπτονται προσωρινά από τον 13ο σουλτάνο, Αμπντούλ Χακούλ Μπουμπίν, ο οποίος με τη σειρά του καθαιρέθηκε από ένα μέλος του Οίκου Μπολκιάχ.

Ο πλήρης τίτλος του σουλτάνου είναι ***Η Αυτού Μεγαλειότητα Ο Σουλτάνος και Κύριος του Κράτους του Μπρουνέι***.

## Κατάλογος Σουλτάνων του Μπρουνέι
*Μοχάμεντ Σαχ (1363 ή 1368-1402)
*Αμπντούλ Μετζίτ Χασάν (1402-1408)
*Αχμάντ (1408-1425)
*Σαρίφ Αλή (1425-1432)
*Σουλεϊμάν (1432-1485)
*Μπολκιάχ (1485-1524)
*Αμπντούλ Καχάρ (1524-1530)
*Σαϊφούλ Ριτζάλ (1533-1581)
*Σαχ Μπερουνάι (1581-1582)
*Μοχάμεντ Χασάν (1582-1598)
*Αμπντούλ Τζαλιλούλ Ακμπάρ (1598-1659)
*Αμπντούλ Τζαλιλούλ Τζαμπάρ (1659-1660)
*Μοχάμεντ Αλί (1660-1661)
*Αμπντούλ Χακούλ Μουμπίν (1660-1673)
*Μαχιαντίν (1673-1690)
*Νασρουντίν (1690-1710)
*Χουσίν Καμαλουντίν (1710-1730 & 1737-1740)
*Μοχάμεντ Αλαουντίν (1730-1737)
*Ομάρ Αλί Σαϊφουντίν Α΄ (1740-1778)
*Μοχάμεντ Τατζουντίν (1778-1807)
*Μοχάμεντ Τζαμαλούλ Αλάμ Α' (1804-1804)
*Μοχάμεντ Κανζούλ Αλάμ (1807-1826)
*Μοχάμεντ Αλάμ (1826-1828)
*Ομάρ Αλί Σαϊφουντίν Β΄ (1828-1852)
*Αμπντούλ Μομίν (1852-1885)
*Χασίμ Τζαλιλούλ Αλάμ Ακαμαντίν (1885-1906)
*Μοχάμεντ Τζαμαλούλ Αλάμ Β' (1906-1924)
*Αχμάντ Τατζουντίν (1924-1950)
*Ομάρ Αλί Σαϊφουντιέν Γ΄ (1950-1967)
*Χασανάλ Μπολκιάχ (1967-σήμερα)

## Παραπομπές


Κατηγορία:Κατάλογοι μοναρχών
Κατηγορία:Μουσουλμάνοι μονάρχες
Γυμνότοπος Πρέβεζας

Ο **Γυμνότοπος** είναι χωριό της Ηπείρου στην Περιφερειακή Ενότητα Πρεβέζης.

## Γεωγραφικά - ιστορικά στοιχεία
Ο Γυμνότοπος βρίσκεται στα βορειοανατολικά όρια με την Περιφερειακή Ενότητα Άρτας, σε υψόμετρο 390 μέτρα. Απέχει περίπου 14 χλμ. Β.-ΒΑ. από την Φιλιππιάδα και 27 χλμ. Β.-ΒΔ. από την Άρτα. Στα δυτικά του χωριού περνάει η Ιονία Οδός ενώ στα ανατολικά του υψώνονται τα βουνά Γοργόμυλος (υψομ. 1.471 μ.) και Πύργος Τσουγκρί (υψομ. 1.104 μ.).

Ο αρχικός οικισμός ήταν στην περιοχή «Κόντρες», πολύ κοντά στο αρχαίο Όρραον των Μολοσσών, νοτιοανατολικά από την σημερινή προς την κατεύθυνση του Αμμότοπου Άρτας, όπου υπάρχει ακόμα ο διατηρητέος ναός της Αγίας Κυριακής. Στη συνέχει οι κάτοικοί μετακινήθηκαν στην τοποθεσία «Παλιοχώρι», ακριβώς δίπλα στην περίφραξη της Ιόνιας Οδού, όπου σώζεται το εκκλησάκι της Αγίας Παρασκευής. Τρίτος σταθμός ήταν ο οικισμός δίπλα στον Λούρο ποταμό (βορειοδυτικά) όπου βρίσκεται ο ναός του Αη Γιάννη και το παλιό δημοτικό σχολείο του 1866 που έχει γίνει Λαογραφικό μουσείο.

## Διοικητικά - πληθυσμιακά στοιχεία
Η παλιά ονομασία του χωριού ήταν *Γκολιάδες* και έτσι αναφέρεται επίσημα το 1919 στο ΦΕΚ 181Α-14/08/1919 να προσαρτάται στην τότε κοινότητα Αγίου Γεωργίου. Το 1924 με το ΦΕΚ 117Α - 24/05/1924 ορίστηκε έδρα της ομώνυμης νεοϊδρυθείσας κοινότητας και το 1927 με το ΦΕΚ 76Α - 02/05/1927 μετονομάστηκε σε Γυμνότοπος. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι αποτελεί κοινότητα που ανήκει στη Δημοτική Ενότητα Φιλιππιάδας του δήμου Ζηρού ενώ σύμφωνα με την απογραφή 2011 έχει πληθυσμό 324 κατοίκους.

Οι απογραφές πληθυσμού μετά τον Β' Παγκόσμιο Πόλεμο είναι:

## Εξωτερικοί σύνδεσμοι

* Όρραον στον Γυμνότοπο Πρέβεζας από το Οδυσσεύς - Υπουργείο Πολιτισμού και Αθλητισμού.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Ζηρού
Η Ακανθού

Το **Αθλητικό Προσφυγικό Σωματείο «Η Ακανθού»** (ή **Η Ακανθού**) είναι κυπριακή ποδοσφαιρική ομάδα από το χωριό Ακανθού της επαρχίας Αμμοχώστου.

## Ιστορία
Το **Αθλητικό Προσφυγικό Σωματείο «Η Ακανθού»** ιδρύθηκε από Ακανθιώτες πρόσφυγες στην Λευκωσία το 1986. Η ποδοσφαιρική ομάδα δημιουργήθηκε το 2006 και χρώματα της είναι το κίτρινο και το μάυρο. Αρχικά αγωνίστηκε στις διοργανώσεις της Εθνικής Ποδοσφαιρικής Ομοσπονδίας Περιφέρειας Λευκωσίας (ΕΠΟΠΛ) και μετέπειτα στις διοργανώσεις της ΑΠΟΕΣΠ.  Το 2023 εξασφάλισε μέσα από το Πρωτάθλημα Ένταξης ΣΤΟΚ 2023 την άνοδο της στην Επίλεκτη κατηγορία ΣΤΟΚ 2023-24. Στην πρώτη της χρονιά στην Επίλεκτη Κατηγορία ΣΤΟΚ τερμάτισε στην 8η θέση. Την επόμενη περίοδο (2024-25) τερμάτισε στην 15η θέση και υποβιβάστηκε στα αγροτικά πρωταθλήματα. Συνεχίζει στις διοργανώσεις της ΑΠΟΕΣΠ.

## Τίτλοι
* Πρωτάθλημα ΑΠΟΕΣΠ
** Πρωταθλήτρια (1): 2023

## Δείτε επίσης

* Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Αμμοχώστου
Κατηγορία:Ιδρύσεις ποδοσφαιρικών ομάδων το 1986
Κατηγορία:Ποδοσφαιρικές ομάδες Κύπρου (ανδρών)
FC Λειβάδια

To **Αθλητικό Σωματείο FC Λειβάδια 2022** είναι μια κυπριακή ποδοσφαιρική ομάδα με έδρα τα Λιβάδια της επαρχίας Λάρνακας. Ιδρύθηκε το 2022. Τα χρώματα της ομάδας είναι το κίτρινο και το μπλε.Ως έδρα χρησιμοποιεί το Δημοτικό Στάδιο Αγίας Παρασκευής Λιβαδιών χωρητικότητας 1.000 θεατών. Είναι η μεγαλύτερη ομάδα των Λιβαδιών και μια από τις μεγαλύτερες των Βορείων Προαστίων Λάρνακας. Αγωνίζεται στην 3η κατηγορία Κύπρου από την σεζόν 2024-2025 όπου ήταν και ένα από τα μεγαλύτερα κατορθώματα. Την χρονιά αυτή παρέμεινε με ευκολία στην κατηγορία και βλέπει με αισιοδοξία την σεζόν 2025-2026 όπου θα κριθούν πολλά.

## Ιστορία
To **Αθλητικό Σωματείο FC Λειβάδια 2022** ιδρύθηκε το 2022 από την ενοποίηση του Λειβαδιακού Λειβαδιών και του ΘΟΪ/ΑΕΚ Λειβαδιών. Την περίοδο 2022-2023 συμμετείχε στο κοινό πρωτάθλημα των ομοσπονδιών ΕΠΕΛ - ΟΠΝ ΣΕΚ - ΠΟΕΠΑ κατακτώντας τον τίτλο της κυπελλούχου ομάδας. Το 2023 εξασφάλισε μέσα από το Πρωτάθλημα Ένταξης ΣΤΟΚ 2023 την άνοδο του στην Επίλεκτη κατηγορία ΣΤΟΚ 2023-24. Τερμάτισε στην τρίτη θέση του πρωταθλήματος κερδίζοντας την άνοδο του στην Γ΄Κατηγορία. 

## Τίτλοι

*Κύπελλο ΕΠΕΛ-ΟΠΝ ΣΕΚ-ΠΟΕΠΑ: (1) 2022

## Δείτε επίσης
*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Λάρνακας
Κατηγορία:Ιδρύσεις ποδοσφαιρικών ομάδων το 2022
Κατηγορία:Ποδοσφαιρικές ομάδες Κύπρου (ανδρών)
Απόλλων Γερίου

Ο **Αθλητικός Μορφωτικός Σύλλογος Απόλλων Γερίου** είναι μια κυπριακή ποδοσφαιρική ομάδα  με έδρα το Γέρι. Χρώματα έχει το κόκκινο και το λευκό. 

## Ιστορία

Ο Απόλλων Γερίου ιδρύθηκε το 1938. Η ποδοσφαιρική του ομάδα συμμετείχε στις διοργανώσεις της Ποδοσφαιρικής Ομοσπονδίας Επαρχίας Λευκωσίας (ΠΟΕΛ).   Το 2023 εξασφάλισε μέσα από το Πρωτάθλημα Ένταξης ΣΤΟΚ 2023 την άνοδο του στην Επίλεκτη κατηγορία ΣΤΟΚ 2023-24. Τερμάτισε στην 15η θέση και υποβιβάστηκε.

## Τίτλοι
*Πρωτάθλημα ΠΟΕΛ
**Πρωταθλήτρια (2): 1988, 1989
*Πρωτάθλημα Β΄ Κατηγορίας ΠΟΕΛ 
**Πρωταθλήτρια (1): 2013

## Δείτε επίσης

*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Λευκωσίας
Κατηγορία:Ιδρύσεις ποδοσφαιρικών ομάδων το 1938
Κατηγορία:Ποδοσφαιρικές ομάδες Κύπρου (ανδρών)
The Equalizer (ταινία)

Το ***The Equalizer*** είναι Αμερικανική ταινία δράσης του 2014 σε σκηνοθεσία από τον Αντουάν Φουκουά από σενάριο του Ρίτσαρντ Γουένκ. Είναι το πρώτο μέρος της τριλογίας *The Equalizer*, χαλαρά βασισμένη στην ομώνυμη τηλεοπτική σειρά της δεκαετίας του 1980. Πρωταγωνιστούν οι Ντένζελ Ουάσινγκτον, Μάρτον Τσόκας, Κλόι Γκρέις Μορέτζ, Ντέιβιντ Χάρμπορ, Μπιλ Πούλμαν, και Μελίσα Λίο.

Το *The Equalizer* έκανε πρεμιέρα στο Διεθνές Φεστιβάλ Κινηματογράφου του Τορόντο στις 7 Σεπτεμβρίου του 2014, και κυκλοφόρησε στις Ηνωμένες Πολιτείες Αμερικής στις 26 Σεπτεμβρίου του 2014. Έλαβε θετικά σχόλια από τους κριτικούς, και εισέπραξε $192 εκατομμύρια παγκοσμίως απέναντι από έναν προϋπολογισμό $55–73 εκατομμυρίων. Μια συνέχεια με τίτλο *[[The Equalizer 2]]* κυκλοφόρησε το 2018.

## Παραπομπές


## Εξωτερικοί σύνδεσμοι
* 

Κατηγορία:Ταινίες του 2014
Κατηγορία:Αμερικανικές θρίλερ ταινίες δράσης
Κατηγορία:Αμερικανικές αστυνομικές θρίλερ ταινίες
Κατηγορία:Ταινίες τοποθετημένες στην Βοστώνη
Κατηγορία:Ταινίες γυρισμένες στην Βοστώνη
Κατηγορία:Ταινίες γυρισμένες στη Μασαχουσέτη
Κατηγορία:Ταινίες IMAX
Κατηγορία:Ταινίες παραγωγής Columbia Pictures
Κατηγορία:Ταινίες σε παραγωγή Ντένζελ Ουάσινγκτον
Κατηγορία:The Equalizer
Κατηγορία:Αμερικανικές ταινίες της δεκαετίας 2010
Ρίσι

[μικρογραφία| Οι ορεινές λίμνες Μαύρη Λίμνη και [Μόρσκιε Όκο φαίνονται από το Ρίσι.]]
Το **Ρίσι** (πολωνικά και σλοβακικά: Rysy, , ) είναι βουνό στην κορυφή των Υψηλών Τάτρα, ανατολικό τμήμα των Τάτρα, που βρίσκεται στα σύνορα μεταξύ Πολωνίας και Σλοβακίας. Το Ρίσι έχει τρεις κορυφές: η μεσαία στα 2.501 μ., η βορειοδυτική στα 2.500 μ. και η νοτιοανατολική στα 2.473 μ. Η βορειοδυτική κορυφή είναι το υψηλότερο σημείο της Πολωνίας. Οι άλλες δύο κορυφές βρίσκονται στη σλοβακική πλευρά των συνόρων.

## Ιστορία
Η πρώτη γνωστή ανάβαση έγινε το 1840, από τον Έντε Μπλάσι και τον οδηγό του, Γιαν Ρούμαν-Ντριέτσνι. Η πρώτη χειμερινή ανάβαση ολοκληρώθηκε το 1884, από τους Τέοντορ Βουντ και Τζέικομπ Χάρβεϊ.

## Πεζοπορία στην κορυφή
Το Ρίσι είναι η ψηλότερη κορυφή στα Όρη Τάτρα, η οποία είναι προσβάσιμη με τα πόδια χωρίς οδηγό βουνού.

Μπορεί κάποιος να φτάσει στην κορυφή από τη σλοβακική πλευρά, ξεκινώντας από τη λίμνη Στρμπσκε και περνώντας το *Chata pod Rysmi*, ένα ορεινό σαλέ σε υψόμετρο 2.250 μ. Από την 1η Νοεμβρίου έως τις 15 Ιουνίου, το μονοπάτι και το σαλέ στη σλοβακική πλευρά είναι κλειστά.

Μπορεί επίσης κάποιος να ανέβει το βουνό από την πολωνική πλευρά προερχόμενος από τη λίμνη Μόρσκιε Όκο, η οποία είναι μια πιο εντυπωσιακή διαδρομή, αλλά ταυτόχρονα φέρνει περισσότερες δυσκολίες και έκθεση στις καιρικές συνθήκες. Το μονοπάτι οδηγεί από τη Μόρσκιε Όκο στη Μαύρη Λίμνη, και από εκεί πρώτα κατά μήκος της βόρειας πλαγιάς και μετά στη δυτική πλευρά. Λόγω της θέσης του, το μονοπάτι ενδέχεται να έχει χιονοκάλυψη μέχρι το δεύτερο δεκαπενθήμερο του Ιουνίου και τότε μπορεί να χρειαστεί χειμερινός εξοπλισμός για την ανάβαση.

Η χειμερινή ανάβαση από την πολωνική πλευρά είναι μια σοβαρή ανάβαση που απαιτεί τον κατάλληλο εξοπλισμό (κραμπόν, τσεκούρι πάγου) και δεξιότητες, συχνά με μεγάλη απειλή χιονοστιβάδας. Υπήρξαν σοβαρά γεγονότα χιονοστιβάδων, συμπεριλαμβανομένων και θανατηφόρων. Η μέση κλίση της πλαγιάς πάνω από τη Μαύρη Λίμνη είναι περίπου 30 μοίρες.

Από την προσχώρηση της Πολωνίας και της Σλοβακίας στη Συμφωνία Σένγκεν το 2007, τα σύνορα μεταξύ των δύο χωρών μπορεί να διασχιστούν εύκολα σε αυτό το σημείο όπως σε οποιοδήποτε άλλο.

## Δείτε επίσης
* Όρλα Περτς
* Γκιέβοντ
* Τουρισμός στην Πολωνία
* Τουρισμός στη Σλοβακία
* Γεωγραφία της Πολωνίας
* Γεωγραφία της Σλοβακίας
* Εθελοντική Υπηρεσία Διάσωσης των Τάτρα
* Υπηρεσία Ορεινής Διάσωσης (Σλοβακία)

## Παραπομπές


## Εξωτερικοί σύνδεσμοι

* TOPR - Πολωνική υπηρεσία διάσωσης στα Όρη Τάτρα
* Πρόσθετες φωτογραφίες
* Ρίσι στο Peakbagger.com
* Σαλέ κάτω από την κορυφή Ρίσι
* Πρόσθετες πληροφορίες συμπεριλαμβανομένων ορισμένων φωτογραφιών

Κατηγορία:Βουνά των Δυτικών Καρπαθίων
Κατηγορία:Σύνορα Πολωνίας-Σλοβακίας
Κατηγορία:Διεθνή βουνά της Ευρώπης
Κατηγορία:Υψηλά Τάτρα
Κατηγορία:Υψηλότερα σημεία χωρών
Ο Τραγουδιστής της Τζαζ

**Ο Τραγουδιστής της Τζαζ** (πρωτότυπος τίτλος:*The Jazz Singer*) είναι μια αμερικανική δραματική ταινία του 1927 σε σκηνοθεσία του Άλαν Κρόσλαντ και σε παραγωγή της Warner Bros. Pictures. Είναι η πρώτη κινηματογραφική ταινία μεγάλου μήκους με συγχρονισμένη ηχογραφημένη μουσική και χειλικό τραγούδι και ομιλία (σε πολλές μεμονωμένες σεκάνς). Η κυκλοφορία της ταινίας προανήγγειλε την εμπορική άνοδο των ταινιών με ήχο και ουσιαστικά σηματοδότησε το τέλος της εποχής του βωβού κινηματογράφου με το σύστημα ήχου Vitaphone σε δίσκο, με έξι τραγούδια που ερμήνευσε ο Αλ Τζόλσον. Βασισμένη στο ομότιτλο θεατρικό έργο του 1925 από τον Σάμσον Ράφελσον, η πλοκή διασκευάστηκε από το διήγημά του, το "The Day of Atonement".

Η ταινία απεικονίζει τη φανταστική ιστορία του Jakie Rabinowitz, ενός νεαρού άνδρα που αψηφά τις παραδόσεις της πιστής εβραϊκής οικογένειάς του. Αφού τραγουδάει δημοφιλείς μελωδίες σε μια μπυραρία, τιμωρείται από τον πατέρα του, έναν hazzan (ψάλτη), με αποτέλεσμα ο Jakie να το σκάσει από το σπίτι. Μερικά χρόνια αργότερα, αυτοαποκαλούμενος πλέον ως Τζακ Ρόμπιν, γίνεται ένας ταλαντούχος τραγουδιστής της τζαζ, παίζοντας σε blackface.Ο ίδιος προσπαθεί να χτίσει μια καριέρα ως διασκεδαστής, αλλά οι επαγγελματικές του φιλοδοξίες έρχονται τελικά σε σύγκρουση με τις απαιτήσεις του σπιτιού του και της κληρονομιάς του.

Ο παραγωγός της ταινίας Ντάριλ Φ. Ζανάκ κέρδισε ένα Τιμητικό Βραβείο Όσκαρ για την παραγωγή της ταινίας, ενώ ο Άλφρεντ Κον ήταν υποψήφιος για την Καλύτερο Σενάριο (Διασκευή) στα 1α Όσκαρ. Το 1996, η ταινία επιλέχθηκε για διατήρηση στο Εθνικό Μητρώο Κινηματογράφου των Ηνωμένων Πολιτειών από τη Βιβλιοθήκη του Κογκρέσου ως "πολιτιστικά, ιστορικά ή αισθητικά σημαντική". Το 1998, η ταινία επιλέχθηκε με ψηφοφορία που διεξήχθη από το Αμερικανικό Ινστιτούτο Κινηματογράφου ως μία από τις καλύτερες αμερικανικές ταινίες όλων των εποχών, καταλαμβάνοντας την ενενήντα θέση.

## Παραπομπές


## Εξωτερικοί σύνδεσμοι
* 
*

Κατηγορία:Ταινίες του 1927
Κατηγορία:Αμερικανικές ασπρόμαυρες ταινίες
Κατηγορία:Αμερικανικές μουσικές ταινίες
Κατηγορία:Αμερικανικές μουσικές δραματικές ταινίες
Κατηγορία:Αμερικανικές αισθηματικές δραματικές ταινίες
Κατηγορία:Ταινίες βασισμένες σε θεατρικά έργα
Κατηγορία:Ταινίες τοποθετημένες στη Νέα Υόρκη
Κατηγορία:Ταινίες παραγωγής Warner Bros.
The Equalizer 2

Το ***The Equalizer 2*** είναι Αμερικανική ταινία δράσης του 2018 σε σκηνοθεσία από τον Αντουάν Φουκουά. Είναι συνέχεια του *[[The Equalizer (ταινία)|The Equalizer]]* (2014), το οποίο βασίζεται στην ομώνυμη τηλεοπτική σειρά της δεκαετίας του 1980. Πρωταγωνιστούν οι Ντένζελ Ουάσινγκτον, Πέδρο Πασκάλ, Άστον Σάντερς, Μελίσα Λίο, Μπιλ Πούλμαν, και Όρσον Μπιν, στον τελευταίο του κινηματογραφικό ρόλο. 

Το *The Equalizer 2* κυκλοφόρησε στις Ηνωμένες Πολιτείες Αμερικής στις 20 Ιουλίου του 2018, από την Sony Pictures Releasing. Έλαβε μικτά σχόλια από τους κριτικούς και εισέπραξε $190 εκατομμύρια παγκοσμίως απέναντι από έναν προϋπολογισμό $62 εκατομμυρίων. Μια συνέχεια με τίτλο *[[The Equalizer 3]]* θα κυκλοφορήσει τον Σεπτέμβριο του 2023.

## Παραπομπές


## Εξωτερικοί σύνδεσμοι
* 

Κατηγορία:Ταινίες του 2018
Κατηγορία:Αμερικανικές θρίλερ ταινίες δράσης
Κατηγορία:Αμερικανικές αστυνομικές θρίλερ ταινίες
Κατηγορία:Ταινίες σίκουελ
Κατηγορία:Ταινίες παραγωγής Columbia Pictures
Κατηγορία:Ταινίες σε παραγωγή Ντένζελ Ουάσινγκτον
Κατηγορία:Ταινίες τοποθετημένες στην Βοστώνη
Κατηγορία:Ταινίες τοποθετημένες στην Τουρκία
Κατηγορία:Ταινίες τοποθετημένες στην Ουάσινγκτον, Π.Κ.
Κατηγορία:Ταινίες γυρισμένες στην Βοστώνη
Κατηγορία:Ταινίες γυρισμένες στη Μασαχουσέτη
Κατηγορία:The Equalizer
Κατηγορία:Αμερικανικές ταινίες της δεκαετίας 2010
Οσίνουφ Ντόλνι

Το **Οσίνουφ Ντόλνι** (πολωνικά: Osinów Dolny, ) είναι χωριό του Πόβιατ Γκριφίνο, στο Βοεβοδάτο Δυτικής Πομερανίας της βορειοδυτικής Πολωνίας, στα σύνορα με τη Γερμανία. Είναι ο δυτικότερος οικισμός της Πολωνίας. Απέχει περίπου 6 χλμ. νοτιοδυτικά της Τσεντίνια, 50 χλμ. νοτιοδυτικά του Γκριφίνο και 70 χλμ. νοτιοδυτικά της πρωτεύουσας του βοεβοδάτου, Στσέτσιν.

Είναι η τοποθεσία ενός συνοριακού περάσματος με το γερμανικό χωριό Χόενβουτσεν, στο δρόμο που συνδέει την πολωνική πόλη Χόινα με τη γερμανική Μπαντ Φράιενβαλντε.

## Ιστορία
αριστερά|μικρογραφία| Μνημείο της 1ης Ανεξάρτητης Πολωνικής Ταξιαρχίας Όλμων
Γύρω στο 967, η περιοχή έγινε μέρος του αναδυόμενου πολωνικού κράτους. Μετά τον κατακερματισμό της Πολωνίας, αποτέλεσε τμήμα του Δουκάτου της Μείζονος Πολωνίας και αργότερα, ήταν επίσης μέρος του Μαργραβιάτου του Βραδεμβούργου, της Βοημίας (Τσεχία), του Βασιλείου της Πρωσίας και από το 1871 έως το 1945 και της Γερμανίας, εντός της οποίας βρισκόταν διοικητικά στην Περιοχή Φρανκφούρτης, στην Επαρχία του Βραδεμβούργου.

Στα τελευταία στάδια του Β΄ Παγκοσμίου Πολέμου, τον Μάρτιο του 1945, ήταν ο τόπος μαχών μεταξύ των κοινών πολωνο-σοβιετικών δυνάμεων και της γερμανικής Βέρμαχτ. Στη συνέχεια, η περιοχή έγινε και πάλι μέρος της Πολωνίας, αν και με ένα κομμουνιστικό καθεστώς που εγκατέστησε η Σοβιετική Ένωση, το οποίο στη συνέχεια παρέμεινε στην εξουσία μέχρι την πτώση του κομμουνισμού στη δεκαετία του 1980. Υπάρχει ένα μνημείο της 1ης Ανεξάρτητης Πολωνικής Ταξιαρχίας Όλμων, που πολέμησε στο Οσίνουφ Ντόλνι.

## Οικονομία
Το χωριό έχει εισόδημα από Γερμανούς που περνούν τα σύνορα για να αγοράσουν προϊόντα και υπηρεσίες φθηνότερα από ότι στη Γερμανία. Όταν άνοιξε το συνοριακό πέρασμα το 1993, χιλιάδες Γερμανοί συνωστίζονταν στο χωριό αναζητώντας φθηνά αγαθά και για να γεμίσουν το πορτ μπαγκάζ των αυτοκινήτων τους, εκμεταλλευόμενοι τις φθηνότερες τιμές καυσίμων. Τα τελευταία χρόνια αποκαλείται αστειευόμενα «Το χωριό των κομμωτών», λόγω του ότι περισσότεροι από τους μισούς κατοίκους του χωριού είναι κομμωτές, που απευθύνεται κυρίως σε Γερμανούς που επιθυμούν να έχουν φτηνό κούρεμα.

## Παραπομπές



Κατηγορία:Χωριά της Πολωνίας
Κατηγορία:Συνοριακές διελεύσεις Γερμανίας-Πολωνίας
The Equalizer 3

Το ***The Equalizer 3*** είναι Αμερικανική ταινία δράσης του 2023 σε σκηνοθεσία από τον Αντουάν Φουκουά. Είναι συνέχεια του *[[The Equalizer 2]]*, και η τρίτη και τελευταία ταινία της τριλογίας *The Equalizer*, η οποία βασίζεται στην ομώνυμη τηλεοπτική σειρά της δεκαετίας του 1980. Πρωταγωνιστούν οι Ντένζελ Ουάσινγκτον, Ντακότα Φάνινγκ, Ντέιβιντ Ντένμαν, Σόνια Μπεν Αμάρ, και Ρέμο Τζιρόουν.

Το *The Equalizer 3* κυκλοφόρησε στις Ηνωμένες Πολιτείες Αμερικής στην 1 Σεπτεμβρίου του 2023, από την Sony Pictures Releasing. Έλαβε θετικά σχόλια από τους κριτικούς και εισέπραξε $190 εκατομμύρια παγκοσμίως απέναντι από έναν προϋπολογισμό $70 εκατομμυρίων. Δύο συνέχειες βρίσκονται σε ανάπτυξη.

## Παραπομπές


## Εξωτερικοί σύνδεσμοι

* 

Κατηγορία:Ταινίες του 2023
Κατηγορία:Αμερικανικές θρίλερ ταινίες δράσης
Κατηγορία:Αμερικανικές αστυνομικές δραματικές ταινίες
Κατηγορία:Ταινίες σίκουελ
Κατηγορία:Ταινίες παραγωγής Columbia Pictures
Κατηγορία:Ταινίες σε παραγωγή Ντένζελ Ουάσινγκτον
Κατηγορία:Ταινίες γυρισμένες στη Νάπολη
Κατηγορία:Ταινίες γυρισμένες στη Ρώμη
Κατηγορία:The Equalizer
Κατηγορία:Ταινίες IMAX
Κατηγορία:Αμερικανικές ταινίες της δεκαετίας 2020
Ανατολικά Μπεσκίντι

δεξιά|μικρογραφία|290x290εσ| Ανατολικά Μπεσκίντι, σημειώνονται με κόκκινο χρώμα και επισημαίνονται με το γράμμα C
Τα **Ανατολικά Μπεσκίντι** (, , ) είναι γεωλογική ομάδα οροσειρών των Μπεσκίντι, εντός των Εξωτερικών Ανατολικών Καρπαθίων. Ως συνέχεια των Κεντρικών Μπεσκίντι, αυτή η οροσειρά περιλαμβάνει την μακρινή νοτιοανατολική γωνία της Πολωνίας, την άπω ανατολική γωνία της Σλοβακίας, και εκτείνεται νότια μέσω των δυτικών τμημάτων της Ουκρανίας, μέχρι τα σύνορα της Ρουμανίας.

Στην πολωνική και ουκρανική ορολογία, η σειρά αποκαλείται συνήθως «Ανατολικά Μπεσκίντι» (, ), ενώ στη Σλοβακία, ο όρος *Πεδινά Όρη* () χρησιμοποιείται επίσης. Το εύρος αυτών των όρων ποικίλλει ανάλογα με τις διαφορετικές παραδόσεις και ταξινομήσεις.

Στα τριεθνή σύνορα, τμήματα των Όρεων Μπούκοβετς της Σλοβακίας (), των Όρεων Μπιεστσάντι της Πολωνίας (),και του παρακείμενου «Εθνικού Φυσικού Πάρκου Ουζχάνσκιγι» και του Περιφερειακού Τοπικού Πάρκου Ναντσιάνσκιγι της Ουκρανίας αποτελούν το διακρατικό Καταφύγιο Βιόσφαιρας Ανατολικών Καρπαθίων.
[δεξιά|μικρογραφία|240x240εσ| Δυτικά [Μπιεστσάντι, Πολωνία]]

## Δείτε επίσης
* Δασώδη Καρπάθια
* Ουκρανικά Καρπάθια
* Ρουμανικά Καρπάθια
* Ευρωπαϊκό μονοπάτι μεγάλων αποστάσεων Ε8

## Παραπομπές


## Εξωτερικοί σύνδεσμοι

* Εγκυκλοπαίδεια της Ουκρανίας: Εσωτερική Κοιλάδα των Καρπαθίων
* Εγκυκλοπαίδεια της Ουκρανίας: Borzhava
* Εγκυκλοπαίδεια της Ουκρανίας: Κράσνα
* Εγκυκλοπαίδεια της Ουκρανίας: Svydivets
* Εγκυκλοπαίδεια της Ουκρανίας: Χορνοχόρα
* Καρπάθια Όρη (χάρτης)

Κατηγορία:Οροσειρές των Ανατολικών Καρπαθίων
Κατηγορία:Βουνά της Ουκρανίας
Κατηγορία:Οροσειρές της Πολωνίας
Κατηγορία:Βουνά της Σλοβακίας
Γιαστσέμπια Γκούρα

Η **Γιαστσέμπια Γκούρα** (πολωνικά: Jastrzębia Góra, , κασουβικά: *Pilëce* ή *Jastrzãbiô Góra*) είναι χωριό στη νότια ακτή της Βαλτικής Θάλασσας στην Κασουβία, στο Πόβιατ Πουτσκ, στο Βοεβοδάτο Πομερανίας της βόρειας Πολωνίας. Βρίσκεται περίπου 7 χλμ. βορειοδυτικά του Βουαντισουαβόβο, 14 χλμ. βορειοδυτικά του Πουτσκ και 55 χλμ. βορειοδυτικά της πρωτεύουσας του βοεβοδάτου, Γκντανσκ. Πριν από την 1η Ιανουαρίου 2015, ήταν μέρος της πόλης Βουαντισουαβόβο. Η Γιαστσέμπια Γκούρα είναι το βορειότερο κατοικημένο χωριό της Πολωνίας.

## Εικόνες

Αρχείο:Jastrzębia góra.jpg|Παραλία στη Γιαστσέμπια Γκούρα
Αρχείο:JastrzębiaGóra dom-do-góry-nogami-2.jpg|Αναποδογυρισμένο σπίτι στη Γιαστσέμπια Γκούρα
Αρχείο:Gwiazda Północy - Jastrzębia Góra.jpg|"Βόρειος Αστέρας" το βορειότερο σημείο στην Πολωνία


## Παραπομπές



Κατηγορία:Χωριά της Πολωνίας
Εσωκομματικές εκλογές Συνασπισμού 2008

Οι **εσωκομματικές εκλογές του [[Συνασπισμός της Αριστεράς, των Κινημάτων και της Οικολογίας|Συνασπισμού]] του 2008** πραγματοποιήθηκαν στις 10 Φεβρουαρίου 2008, στα πλαίσια του 5ου Συνέδριου του. Οι υποψήφιοι ήταν δύο: ο Αλέξης Τσίπρας και ο Φώτης Κουβέλης. Ο πρώτος έλαβε 840 ψήφους, ενώ ο δεύτερος 342, και 14 σύνεδροι ψήφισαν λευκό ή άκυρο.

## Ιστορικό

Τον Οκτώβριο του 2005, ο πρόεδρος του ΣΥΝ, Αλέκος Αλαβάνος, πρότεινε τον Αλέξη Τσίπρα, γνωστό για την δράση του στις Μαθητικές κινητοποιήσεις του 1990-91, όπου συμμετείχε στην ομάδα μαθητών που συνομιλούσε με την κυβέρνηση Μητσοτάκη, και στις διαδηλώσεις εναντίον της συνόδου των G8 στην Γένοβα, στο κόμμα ως υποψήφιο δήμαρχο Αθηναίων.

Στην πρόταση αντέδρασαν στελέχη του ΣΥΝ που τάχθηκαν υπέρ της υποψηφιότητας του Μιχάλη Παπαγιαννάκη, στην οποία προηγουμένως είχε εκφραστεί θετικά και ο Αλαβάνος. Η Πολιτική Γραμματεία αποφάσισε κατά πλειοψηφία υπέρ της υποψηφιότητας Τσίπρα, ενώ η νομαρχιακή επιτροπή Α΄ Αθηνών τάχθηκε με οριακή πλειοψηφία υπέρ της υποψηφιότητας Παπαγιαννάκη. Μετά από πρόταση του Αλαβάνου, η ΚΠΕ απέρριψε με πλειοψηφία δύο τρίτων την απόφαση της νομαρχιακής επιτροπής και εν τέλη ο Τσίπρας έγινε ο υποψήφιος δήμαρχος Αθηναίων του ΣΥΝ στις δημοτικές εκλογές του Οκτωβρίου 2006. Έλαβε ποσοστό 10,51%, αλλά και κατέκτησε την 3η Θέση, κερδίζοντας συνολικά 4 έδρες στο δημοτικό συμβούλιο.

thumb|Ο Τσίπρας σε διαδήλωση για το ασφαλιστικό σύστημα (2007).

## Υποψηφιότητες

Την υποψηφιότητα του Φώτη Κουβέλη στήριξαν μέλη της "Ανανεωτικής Πτέρυγας", Θανάσης Λεβέντης, Μιχάλης Παπαγιαννάκης, Νίκος Τσούκαλης και Άννα Φιλίνη, ο Ευρωβουλευτής του ΣΥΝ, Δημήτρης Παπαδημούλης καθώς και το ιστορικό στέλεχος Λεωνίδας Κύρκος

Στο άλλο στρατόπεδο, την υποψηφιότητα του Αλέξη Τσίπρα στήριξαν μέλη του "Αριστερού Ρεύματος", Νίκος Βούτσης, Γιάννης Δραγασάκης, Παναγιώτης Λαφαζάνης, Δημήτρης Στρατούλης και Νίκος Χουντής, καθώς και μέλη του "Κοκκινοπράσινου Δικτύου" Χριστόφορος Παπαδόπουλος και Ευκλείδης Τσακαλώτος.

## Αποτελέσματα

## Παραπομπές


Συνασπισμος 2008
Κατηγορία:Συνασπισμός της Αριστεράς των Κινημάτων και της Οικολογίας
Κατηγορία:Συνασπισμός Ριζοσπαστικής Αριστεράς
Κατηγορία:Αλέξης Τσίπρας
Κατάλογος συμπριγκίπων της Ανδόρρας

Οι **Συμπρίγκιπες της Ανδόρρας** (Καταλανικά: cap d'estat) είναι από κοινού οι αρχηγοί κρατών του Πριγκιπάτου της Ανδόρρας, ενός περίκλειστου μικροκράτους που βρίσκεται στα Πυρηναία μεταξύ Γαλλίας και Ισπανίας. Ιδρύθηκε το 1278 μέσω μιας συνθήκης μεταξύ του επισκόπου του Ουρζέλ και του Κόμη της Φουά, αυτή η μοναδική διααρχική διευθέτηση έχει διατηρηθεί από τον Μεσαίωνα έως τον 21ο αιώνα. Ο κάθε συμπρίγκιπας διορίζει έναν προσωπικό εκπρόσωπο. Σήμερα εκπρόσωπος του επισκόπου του Ουρζέλ είναι ο Εντουάρτ Ιμπάνιεζ και του Γάλλου συμπρίγκιπα ο Πατρίς Φορ.

## Κατάλογος συμπριγκίπων της Ανδόρρας
### 1278-1396

## Παραπομπές


## Εξωτερικοί σύνδεσμοι
*Representació de S.E. El Copríncep Francés
*El Copríncep d'Urgell

Κατηγορία:Θρησκεία και πολιτική
Κατηγορία:Κατάλογοι
Μπακάι - Ατά

Το **Μπακάι-Ατά** (, που μέχρι το 2001 ονομάζονταν Λενινιπόλ - Ленинполь) είναι χωριό στην Περιφέρεια Ταλάς του Κιργιστάν Είχε πληθυσμός 7.928 κατοίκους, το 2021.  Αποτελεί τη διοικητική έδρα της επαρχίας Μπακάι-Ατά.

## Ιστορία
Σε αυτό το σημείο της κοιλάδας Ταλάς, το 1882, παραχωρήθηκε γη προς εγκατάσταση σε Γερμανούς Μεννονίτες, από τον κυβερνήτη του Τουρκεστάν στην Τασκένδη.
Κατά τα επόμενα 40 με 50 χρόνια, οι Γερμανοί αποτελούσαν την πλειοψηφία στα τέσσερα χωριά που έχτισαν στην περιοχή και η δημοτική γλώσσα ήταν  τα **Plautdietsch** (μια γερμανική διάλεκτος των Γερμανών Μεννονιτών, με κάποιες ομοιότητες με τα ολλανδικά). Από το 1882 έως το 1938, η σχολική διδασκαλία και η εκκλησιαστική γλώσσα ήταν πάντα στα γερμανικά. Στη συνέχεια τα γερμανικά αντικαταστάθηκαν από τα ρωσικά στα σχολικά μαθήματα και η εκκλησία έκλεισε.
Με τον καιρό, οι τέσσερις μικροί οικισμοί σταδιακά μεγάλωσαν και το 1931 ενώθηκαν με το όνομα Λενινπόλ.

Οι Γερμανοί στη Λενινπόλ έγιναν σταδιακά μειοψηφία μέσα στα επόμενα 30 με 40 χρόνια, καθώς Γερμανοί άνδρες και γυναίκες στάλθηκαν σε καταναγκαστική εργασία κατά τα χρόνια του Β' Παγκοσμίου Πολέμου, ενώ την ίδια στιγμή οι εκτοπισμένοι Καρατσάι από τον Καύκασο εγκαταστάθηκαν στο χωριό. Στα τέλη της δεκαετίας του 1950, τα αμιγώς κιργιζικά χωριά Schapak και Chon-Alysch ενσωματώθηκαν στη Λενινπόλ. Με τη μετανάστευση περισσότερων Κιργιζίων από άλλα χωριά και τη μερική επανεγκατάσταση Γερμανών σε άλλες περιοχές, οι εθνοτικές σχέσεις μετατοπίσαν περαιτέρω σε μειονεκτική θέση της γερμανικής μειονότητας.
Στα μέσα της δεκαετίας του 1980, σχεδόν 4.000 Γερμανοί ζούσαν ακόμα στο Λενινπόλ. Στα είκοσι χρόνια που ακολούθησαν, από την αρχή της περεστρόικα στην τότε Σοβιετική Ένωση, σχεδόν όλοι εγκατέλειψαν το χωριό. Η πλειοψηφία πήγε στη Γερμανία ενώ και οι περισσότεροι Ρώσοι μετακόμισαν επίσης στη Ρωσία στα μέσα της δεκαετίας του 1990.

Από τότε που το Κιργιστάν απέκτησε την ανεξαρτησία του (1991), η επίσημη γλώσσα και το σχολικό πρόγραμμα σπουδών στο χωριό είναι στα κιργιζικά. Λίγα χρόνια αργότερα, η ρωσική γλώσσα έγινε δεκτή ως η δεύτερη κρατική γλώσσα στη χώρα. Ως αποτέλεσμα, το 1997 άνοιξε ένα ιδιωτικό λύκειο στα Μπακάι-Ατά, με μαθήματα στα ρωσικά. Στο τοπικό γυμνάσιο, επίσης, από το 2002 μέρος της διδασκαλίας γίνεται ξανά στα ρωσικά.

## Πληθυσμός

## Παραπομπές


Κατηγορία:Γεωγραφία της Κιργιζίας
Κατηγορία:Περιφέρεια Ταλάς
Κατηγορία:Κατοικημένες περιοχές στην Περιφέρεια Ταλάς
Παγκόσμιο Πρωτάθλημα Στίβου 2023 – Άλμα επί κοντώ ανδρών

Το **[[άλμα επί κοντώ]] ανδρών** στο Παγκόσμιο Πρωτάθλημα Στίβου 2023 πραγματοποιήθηκε στο Εθνικό Κέντρο Στίβου της Βουδαπέστης, στις 23 και 26 Αυγούστου.

## Ρεκόρ

## Πρόγραμμα
Όλες οι ώρες είναι τοπικές (UTC+1).

## Αποτελέσματα
### Προκριματικός γύρος
Πρόκριση: 5.80 μ (Q) ή τουλάχιστον οι 12 καλύτεροι αθλητές (q).

### Τελικός

## Παραπομπές

ΑΚοντωΑ
Φραντς Γκουστάβ Κόλμαν

Ο **Φραντς Γκούσταβ Κόλμαν** (γεννημένος στις 15 Αυγούστου 1934 στο Φύσεν της Γερμανίας) είναι Γερμανός μηχανολόγος μηχανικός, ιδρυτικό μέλος της Διεθνούς Ακαδημίας Επιστήμης Ξύλου, ο οποίος υπηρέτησε ως πανεπιστημιακός καθηγητής στο Πολυτεχνείο του Ντάρμσταντ. 

Από το 1956 ο Κόλμαν σπούδασε ως μηχανολόγος μηχανικός στο Τεχνικό Πανεπιστήμιο του Μονάχου, όπου έλαβε το διδακτορικό του δίπλωμα το 1961, με θέμα διατριβής, *Πειραματικές και θεωρητικές έρευνες για τις κρίσιμες ταχύτητες κοίλων σωμάτων κεκορεσμένων με υγρό*. 

Από το 1960 δραστηριοποιήθηκε επαγγελματικά στη βιομηχανία, όπου κατείχε διάφορες διευθυντικές θέσεις μέχρι το 1975. Από το 1976 υπηρέτησε ως καθηγητής στοιχείων μηχανών στο τεχνολογικό πανεπιστήμιο TU Braunschweig και από το 1982 ως καθηγητής στοιχείων μηχανών και ακουστικής στο τότε φημισμένο πολυτεχνείο της Γερμανίας, TH Darmstadt.  

Το 1985 διετέλεσε ως επισκέπτης καθηγητής στο Πανεπιστήμιο Cornell.

Το 2000 συνταξιοδοτήθηκε από το πολυτεχνείο και χρίστηκε τιμητικά ως ομότιμος καθηγητής. Μετά τη συνταξιοδότησή του, συμμετείχε, μεταξύ άλλων, στην ψηφιακή έκδοση των έργων του Ρόμπερτ Μούζιλ και δημοσίευσε επίσης για τον Μούζιλ και το μαθηματικό του έργο. Είναι ειδικός στον τομέα της ακουστικής μηχανών και, μεταξύ άλλων, ασχολήθηκε με την αριθμητική προσομοίωση της ανελαστικής συμπεριφοράς μεταλλικών υλικών. 

Είναι μέλος της Ακαδημίας Επιστημών και Λογοτεχνίας στο Μάιντς και επίτιμος διδάκτορας στο Τεχνολογικό Πανεπιστήμιο του Κέμνιτς (1994). Είναι επίσης τακτικό μέλος της Γερμανικής Ακαδημίας Επιστημών και Μηχανικής.

## Εργογραφία
* Welle-Nabe-Verbindungen. Gestaltung, Auslegung, Auswahl. Springer, Berlin – Heidelberg – New York – Tokyo 1984 (Konstruktionsbücher, Band 32)  / .

* Modellierung des inelastischen Verhaltens metallischer Werkstoffe. Steiner, Stuttgart 2001 (Akademie der Wissenschaften und der Literatur Mainz, Abhandlungen der mathematisch-naturwissenschaftlichen Klasse, Jahrgang 2001) .

* Weitab vom Hookeschen Gesetz. Moderne Ansätze und Ingenieurpraxis großer inelastischer Deformationen metallischer Werkstoffe. Steiner, Stuttgart 2005 (Akademie der Wissenschaften und der Literatur Mainz, Abhandlungen der mathematisch-naturwissenschaftlichen Klasse, Jahrgang 2005, Nr. 4) .

* Praktische Maschinenakustik. Springer, Berlin – Heidelberg – New York 2006, .

## Διαδικτυακοί σύνδεσμοι

* Kurzporträt anlässlich eines Vortrags an der TU Chemnitz, mit Foto

## Παραπομπές


Κατηγορία:Γερμανοί πανεπιστημιακοί
Κατηγορία:Μηχανολόγοι μηχανικοί
Κατηγορία:Διεθνής Ακαδημία Επιστήμης Ξύλου
Παναγιώτης Σκανδαλάκης

Ο **Παναγιώτης Σκανδαλάκης** είναι Έλληνας καθηγητής ιατρικής και πολιτικός.

Γεννήθηκε στη Λακωνία και σπούδασε ιατρική στο Πανεπιστήμιο Αθηνών. Είναι Καθηγητής Περιγραφικής Ανατομικής της Ιατρικής Σχολής του Πανεπιστημίου Αθηνών και Καθηγητής Χειρουργικής Ανατομίας και Τεχνικής του Πανεπιστημίου Emory της Ατλάντα των Η.Π.Α.

Το 1989 εκλέχτηκε για πρώτη φορά βουλευτής με τη Νέα Δημοκρατία στην περιφέρεια της Β΄ Αθηνών. Επανεκλέχτηκε βουλευτής στις εκλογές του 1990 ενώ από το 1996 εως το 2009 εκλεγόταν βουλευτής Λακωνίας. 

Την περίοδο 2004 - 2006 διετέλεσε υφυπουργός εξωτερικών.

## Εξωτερικοί σύνδεσμοι

* Βιογραφικό Παναγιώτη Σκανδαλάκη

## Παραπομπές


Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Β΄ Αθηνών
Κατηγορία:Βουλευτές Λακωνίας
Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες ιατροί
Γωνία Πρέβεζας

H **Γωνία** ή **Γωνιά** είναι χωριό της Ηπείρου στην Περιφερειακή Ενότητα Πρεβέζης.

## Γεωγραφία - Ιστορία
Η Γωνία βρίσκεται στα βόρεια όρια με την Περιφερειακή Ενότητα Ιωαννίνων, σε υψόμετρο 220 μέτρα. Απέχει περίπου 21 χλμ. Β. από την Φιλιππιάδα, 41 χλμ. Ν. από τα Γιάννενα και 34 χλμ. Β.-ΒΔ. από την Άρτα. Στην ανατολική άκρη του χωριού περνάει η ΕΟ Άρτας - Ιωαννίνων, ανατολικότερα ο Λούρος ποταμός και είναι η Κλεισούρα ενώ δυτικά το βουνό Ζακοράχη (υψομ. 1.332 μ.)..

Αναφέρεται επίσημα ως ξεχωριστός οικισμός για πρώτη φορά το 1961 να απογράφεται στην τότε κοινότητα. Σύμφωνα με το Πρόγραμμα «Καλλικράτης» μαζί με την Βούλιστα και την Παναγία αποτελούν την κοινότητα Παναγίας που ανήκει στη Δημοτική Ενότητα Φιλιππιάδας του δήμου Ζηρού και σύμφωνα με την απογραφή 2011 έχει πληθυσμό 68 κατοίκους.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Ζηρού
Οι Υφαντές (ταινία, 1905)

[μικρογραφία|380x380εσ|Κλιπ 15 δευτερολέπτων που δείχνει την 114χρονη Δέσποινα Μανάκη να γνέθει [μαλλί.]]
***Οι υφαντές*** ή ***Η γιαγιά Δέσποινα***, είναι μικρού μήκους βωβή, ασπρόμαυρη ταινία ντοκιμαντέρ, που γυρίστηκε το 1905 από τους πρωτοπόρους του κινηματογράφου στα Βαλκάνια, τους αδελφούς Μανάκη, στο μικρό Βλαχικο χωριό Αβδέλλα, στο οθωμανικό βιλαέτι του Μοναστηρίου. Έχει διάρκεια περίπου 60 δευτερόλεπτα και απεικονίζει τις θείες του Μανάκη και την 114χρονη γιαγιά Δέσποινα να κλώθουν και να υφαίνουν. Αρχικά η ταινία είχε τίτλο «Η 114χρονη γιαγιά μας στη δουλειά της υφαντουργίας», αλλά έγινε γνωστή ως *Οι υφαντές*.

Πιστεύεται ότι είναι η πρώτη ταινία που γυρίστηκε στα οθωμανικά Βαλκάνια. Η ταινία γυρίστηκε με φιλμ 35 χιλιοστών με κινηματογραφική κάμερα Urban Bioscope (αριθμός σειράς 300) εισαγόμενη από το Λονδίνο.

Ένα απόσπασμα από την ταινία εμφανίζεται στην αρχή της ταινίας του Θόδωρου Αγγελόπουλου του 1995 *[[Το βλέμμα του Οδυσσέα]]*.

## Παραπομπές


## Βιβλιογραφία
* *Η Ελλάδα στη σύγχρονη εποχή: μια σχολιασμένη βιβλιογραφία έργων που δημοσιεύθηκαν στα αγγλικά σε είκοσι δύο ακαδημαϊκούς κλάδους κατά τη διάρκεια του εικοστού αιώνα*, 1 :109
* Κατερίνα Ζαχαρία, «Αντιλήψεις για την Ελλάδα στον Ελληνικό Κινηματογράφο», *Ελληνισμοί*, σελ. 323

## Εξωτερικοί σύνδεσμοι
* 

Κατηγορία:Ταινίες γυρισμένες στην Ελλάδα
Κατηγορία:Ταινίες του 1905
Κατηγορία:Ελληνικές ασπρόμαυρες ταινίες
Κατηγορία:Ελληνικές βωβές ταινίες
Κατηγορία:Ντοκιμαντέρ
Ford LCF

Το **Ford LCF** (**Low Cab Forward**) είναι ένα μεσαίου τύπου φορτηγό που κυκλοφόρησε από τη Ford Motor Company από το 2006 έως το 2009. Το πρώτο όχημα "χωρίς μούρη" (COE) που πωλήθηκε από τη Ford από τότε που η εταιρεία πούλησε τα δικαιώματα της παραγωγής του Ford Cargo (στη Βόρεια Αμερική) στη Freightliner το 1996, το LCF αναπτύχθηκε ως φορτηγό κατηγορίας 4/5, ανταγωνιζόμενο σε ένα τμήμα της αγοράς που κυριαρχείται από το Isuzu NPR (και τις εκδόσεις της Chevrolet/GMC). Το φορτηγό πωλήθηκε σε διάφορα μεταξόνια, η σειρά μοντέλων αναπτύχθηκε για διάφορες διαμορφώσεις, συμπεριλαμβανομένων ανατρεπόμενων φορτηγών, πυροσβεστικών οχημάτων, ρυμουλκούμενων φορτηγών, γερανοφόρων, επίπεδων κρεβατιών και αμαξωμάτων πασσάλων.

Κατασκευασμένο σε συνεργασία με τη Navistar International, (γνωστή ως Blue Diamond, ένα όνομα που υπονοούσε το Ford "Blue" Oval και το Navistar "Diamond", τα δύο σύμβολα ης εταιρίας), το LCF κυκλοφόρησε επίσης στην αγορά από τη Navistar ως το International CF/CityStar. Το πρώτο (και μοναδικό) σχέδιο συνεργασίας που προέκυψε από την κοινοπραξία, το LCF/CityStar συναρμολογήθηκε στο General Escobedo του Μεξικού, μαζί με τα Ford F-650/F-750 Super Duty και International DuraStar.

Μετά τις αργές πωλήσεις του LCF/CityStar, η σειρά μοντέλων σταμάτησε και από τις δύο εταιρείες μετά το 2009. Από την τρέχουσα παραγωγή, το LCF παραμένει το τελικό COE που διατίθεται στην αγορά από τη Ford στη Βόρεια Αμερική (οποιουδήποτε μεγέθους).

## Επισκόπηση σχεδίου
αριστερά|μικρογραφία| Mazda Titan 4ης γενιάς, πηγή συναρμολόγησης καμπίνας
Το Ford LCF πήρε το σασί του από τα "μουρωτά" φορτηγά Ford F-450/F-550 Super Duty, προμηθεύοντας την καμπίνα του από το Mazda Titan της Ιαπωνικής αγοράς, που παρουσιάστηκε το 2000. Τα LCF και CF εφοδιάστηκαν με ένα μόνο σύστημα μετάδοσης κίνησης: μια έκδοση V6 4,5 λίτρων του PowerStroke/VT365 6 λίτρων. Ενώ ο ίδιος ο κινητήρας ήταν αποκλειστικός για τα δύο φορτηγά, συνδυαζόταν με το κιβώτιο πέντε ταχυτήτων Torqshift (5R110W) κοινό με τη σειρά pickup Super Duty

Τα βασικά χαρακτηριστικά περιλάμβαναν χειροκίνητα παράθυρα, ατσάλινους τροχούς και βαμμένη μάσκα. Με επιπλέον κόστος, μπορούσαν να προστεθούν ηλεκτρικά παράθυρα μαζί με χρωμιωμένη μάσκα, προφυλακτήρα και τροχούς. Με παρόμοιο στυλ με τα φορτηγά Super Duty, η μάσκα του LCF διέφερε από την αντίστοιχη διεθνή του, η οποία διέθετε κάθετες ράβδους.

### International CF/CityStar

Συναρμολογημένο μαζί με το Ford LCF στην κοινοπραξία Blue Diamond, το International CF (μετονομάστηκε σε CityStar το 2008) ήταν το μικρότερο φορτηγό που κυκλοφόρησε στην αγορά από την Navistar International. Διαφορετικά από το LCF μόνο από τη μάσκα και το σήμα του, το Navistar κυκλοφόρησε στην αγορά τον V6 των 4,5 L ως κινητήρα VT275.

Για το 2010, η International επέστρεψε στην αγορά φορτηγών κατηγορίας 5, παρουσιάζοντας το International TerraStar με "μουρωτή" καμπίνα όμως.

## Παραπομπές


## Εξωτερικοί σύνδεσμοι
* 

Κατηγορία:Αμερικανικά αυτοκίνητα
LCF
Ahsoka (τηλεοπτική σειρά)

Το ***Ahsoka*** είναι Αμερικανική τηλεοπτική μίνι σειρά που δημιουργήθηκε και γράφτηκε από τον Ντέιβ Φιλόνι για το Disney+. Είναι μέρος του franchise *[[Star Wars]]* και spin-off της σειράς *[[The Mandalorian]]*, λαμβάνοντας μέρος στην ίδια χρονική περίοδο με εκείνη την σειρά και τα συνδεδεμένα της spin-off που τοποθετούνται μετά από τα γεγονότα του ''Η Επιστροφή των Τζεντάι'' (1983), ενώ επίσης έχει τον ρόλο της συνέχειας της σειράς κινουμένων σχεδίων ''Οι Επαναστάτες''.

Η Ροζάριο Ντόσον πρωταγωνιστεί ως Ασόκα Τάνο, επαναλαμβάνοντας τον ρόλο της από τα *The Mandalorian* και *[[The Book of Boba Fett]]*. Η χαρακτήρας δημιουργήθηκε για την σειρά κινουμένων σχεδίων ''Ο Πόλεμος των Κλώνων'' και έκανε το ντεμπούτο της σε ζωντανή δράση στο *The Mandalorian*. Η σειρά ανακοινώθηκε τον Δεκέμβριο του 2020, με την Ντόνσον να επαναλαμβάνει τον ρόλο της και τον Φιλόνι να είναι σεναριογράφος, αφού συν-δημιούργησε την χαρακτήρα. Τα γυρίσματα ξεκίνησαν τον Μάιο του 2020, με διάφορους χαρακτήρες από το *Οι Επαναστάτες* να επιβεβαιώνονται πως θα επιστρέψουν. 

Το *Ahsoka* έκανε πρεμιέρα στις 22 Αυγούστου του 2023, και ο πρώτος κύκλος ολοκληρώθηκε στις 3 Οκτωβρίου, αποτελούμενος από οχτώ επεισόδια. Έλαβε θετικά σχόλια από τους κριτικούς, οι οποίοι επαίνεσαν το σενάριο και την σκηνοθεσία του Φιλόνι, τις σκηνές δράσης, την μουσική, και τις ερμηνείες (κυρίως των Ντόσον, Νατάσα Λίου Μπορντίζο, Λαρς Μίκελσεν, Ρέι Στίβενσον, και Χέιντεν Κρίστενσεν). Ένας δεύτερος κύκλος βρίσκεται σε ανάπτυξη.

## Παραπομπές


## Εξωτερικοί σύνδεσμοι

* 

Κατηγορία:Τηλεοπτικές σειρές του Disney+
Κατηγορία:The Mandalorian
Κατηγορία:Παραγωγές που χρησιμοποιούν StageCraft
Κατηγορία:Τηλεοπτικές σειρές διαστημικής περιπέτειας
Κατηγορία:Τηλεοπτικές σειρές Star Wars
Κατηγορία:Τηλεοπτικές σειρές της Lucasfilm
Κατηγορία:Τηλεοπτικά spin-off
Γεροπλάτανος Πρέβεζας

Ο **Γεροπλάτανος** είναι οικισμός στην Ήπειρο και την Περιφερειακή Ενότητα Πρέβεζας.

## Γενικά στοιχεία
Ο Γεροπλάτανος βρίσκεται στα βορειοανατολικά όρια με την Περιφερειακή Ενότητα Άρτας στις δυτικές πλαγιές του βουνού Ξεροβούνι σε υψόμετρο 700 μέτρα. Απέχει περίπου 3 χλμ. Α.-ΝΑ. (οδικά) από τον Νέο Γοργόμυλο, 18 χλμ. Β.-ΒΑ. από την Φιλιππιάδα (έδρα του δήμου) και 31 χλμ. Β.-ΒΔ. της Άρτας. 
Αναφέρεται επίσημα ως ξεχωριστός οικισμός για πρώτη φορά με την ονομασία *Κουτικάτες* το 1940 να απογράφεται στην τότε κοινότητα Γοργομύλου και το 1955 στο ΦΕΚ 287Α - 10/10/1955 να μετονομάζεται σε Γεροπλάτανος. Σύμφωνα με το Πρόγραμμα «Καλλικράτης» ανήκει στην κοινότητα Γοργομύλου που υπάγεται στη Δημοτική Ενότητα Ανωγείου του δήμου Ζηρού και σύμφωνα με την απογραφή 2011 απογράφονται 52 κάτοικοι. Οι απογραφές πληθυσμού μετά τον Β' Παγκόσμιο Πόλεμο είναι:

## Παραπομπές


Κατηγορία:Χωριά της περιφερειακής ενότητας Πρέβεζας
Κατηγορία:Δήμος Ζηρού
Star Wars: Ανδροειδή

Το ***Star Wars: Ανδροειδή*** (πρωτότυπος αγγλικός τίτλος: *Star Wars: Droids: The Adventures of R2-D2 and C-3PO*) είναι τηλεοπτική σειρά κινουμένων σχεδίων του 1985. Ως spin-off της αρχικής τριλογίας ''Star Wars'', τοποθετείται μεταξύ των γεγονότων των ταινιών ''Η Εκδίκηση των Σιθ'' (2008) και ''Ο Πόλεμος των Άστρων'' (1977). Η σειρά είχε έναν κύκλο δεκατριών μισάωρων επεισοδίων. Ένα μονόωρο σπέσιαλ κυκλοφόρησε το 1986 ως το φινάλε της σειράς.

## Παραπομπές


## Εξωτερικοί σύνδεσμοι

* 

Κατηγορία:Τηλεοπτικές σειρές της American Broadcasting Company
Κατηγορία:Τηλεοπτικές σειρές Star Wars κινουμένων σχεδίων
Κατηγορία:Τηλεοπτικές σειρές της Lucasfilm
Γκούρα Πρέβεζας

Η **Γκούρα** είναι οικισμός στην Ήπειρο και την Περιφερειακή Ενότητα Πρέβεζας.

## Γενικά στοιχεία
Η Γκούρα βρίσκεται στα βορειοανατολικά όρια με την Περιφερειακή Ενότητα Άρτας στις δυτικές πλαγιές του βουνού Ξεροβούνι σε υψόμετρο 680 μέτρα. Απέχει περίπου 2 χλμ. Α. (οδικά) από τον Νέο Γοργόμυλο, 34 Β. από την Φιλιππιάδα (έδρα του δήμου) και 25 χλμ. ΒΔ. της Άρτας. Δυτικά του χωριού είναι ο Νέος Γοργόμυλος ενώ δυτικότερα περνάει η Ιονία Οδός.

Αναφέρεται επίσημα ως ξεχωριστός οικισμός για πρώτη φορά το 1940 να απογράφεται στην τότε κοινότητα Γοργομύλου. Σύμφωνα με το Πρόγραμμα «Καλλικράτης» ανήκει στην κοινότητα Γοργομύλου που υπάγεται στη Δημοτική Ενότητα Φιλιππιάδας του δήμου Ζηρού και σύμφωνα με την απογραφή 2011 έχει πληθυσμό 22 κατοίκους.

## Παραπομπές


Κατηγορία:Χωριά της περιφερειακής ενότητας Πρέβεζας
Κατηγορία:Δήμος Ζηρού
Μαρία του Ακουίνο

[μικρογραφία| ''[Ένα Όραμα του Φιαμέττα|Εικόνα της Φιαμέτας* του [[Ντάντε Γκάμπριελ Ροσέτι|Ντάντε-Γκάμπριελ Ροσέτι]], 1878.]]
Η *'Μαρία του Ακουίνο**, ιταλ.: ''Maria d'Aquino'' (απεβ. το 1382) ήταν μία Ναπολιτανή ευγενής, που παραδοσιακά ταυτίζεται με την αγαπημένη και [[Μούσες|μούσα]] του [[Βοκάκιος|Τζιοβάννι Μποκάτσιο]] Φιαμέτα (**Fiammetta*', στα ιταλικά σημαίνει "μικρή φλόγα").

Η Μαρία του Ακουίνο ήταν ένα «φυσικό τέκνο», δηλ. [[Νόθος|νόθη]] κόρη του [[Ροβέρτος της Νεαπόλεως|Ροβέρτου του Σοφού]], [[Κατάλογος μοναρχών της Νεαπόλεως|βασιλιά της Νάπολης]] και [[Κατάλογος κομήτων της Προβηγκίας|κόμη της Προβηγκίας]].  Ήταν συνεργός στη δολοφονία του [[Ανδρέας της Καλαβρίας|βασιλιά Ανδρέα]] το 1345, συζύγου της ανιψιάς της και διαδόχου τού Ροβέρτου, της [[Ιωάννα Α΄ της Νάπολης|βασίλισσας Ιωάννας Α']]. Γι' αυτό η Μαρία καταδικάστηκε σε θάνατο και αποκεφαλίστηκε το 1382 με εντολή του διαδόχου της Βασίλισσας Ιωάννας Α', [[Κάρολος Γ΄ της Νεαπόλεως|Βασιλιά Καρόλου Γ']]. 

Ο Μποκάτσιο έγραψε, για τη Mαρία του Ακουίνο και τη σχέση τους, σε πολλά από τα λογοτεχνικά του έργα. Παραδοσιακά προσδιορίζεται ως Φιαμέτα. Σύμφωνα με τον ίδιο, η μητέρα της Μαρίας ήταν μία Προβηγκιανή ευγενής, η Σίβιλα Σαμπράν, σύζυγος του Θωμά Δ' κόμη του Ακίνο. Αυτή γεννήθηκε, αφού η κόμισσα Σίβιλα και ο βασιλιάς Ροβέρτος διέπραξαν [[μοιχεία]] στις εορτές της [[στέψη|στέψης]] του το 1310, αλλά της δόθηκε το οικογενειακό όνομα τού συζύγου της μητέρας της. Ο υποτιθέμενος πατέρας της την τοποθέτησε σε ένα μοναστήρι. 

== Βιβλιογραφία ==
Η Φιαμέτα εμφανίζεται στα ακόλουθα έργα του Boκάκιου:

* *The Filocolo*
* *Teseida*
* *Il Filostrato*
* *Ninfale d'Ameto*
* *Amorosa visione*
* [[Ελεγεία της Μαντόνα Φιαμμέττα|*Fiammetta* (μυθιστόρημα)]]
* *Ninfale fiesolano*
* *Tο Δεκαήμερον'' (Μυθιστορήματα № I, 5; II, 5; III, 6; IV, 1; V, 9; VI, 6; VII, 5; VIII, 6; IX, 5; X, 6)
* Σονέτα (№ XLV, XCVII, CII, CXXVI)

## Ιστορικότητα
Ο μελετητής του Μποκάτσιο Γκ. Χ. ΜακΓουίλιαμ υποστηρίζει, ότι η Mαρία του Ακουίνο δεν υπήρχε καν, καθώς λίγα στοιχεία εκτός του έργου του Τζιοβάννι Μποκάτσιο δίνονται για την ύπαρξή της. Σύμφωνα με τον MακΓουίλιαμ, η μεσαιωνική τέχνη του αυλικού έρωτα, που ακολούθησε ο Μποκάτσιο, καταρρίφθηκε από τον Aντρέα Καπελάνο και περιστράφηκε σε μεγάλο βαθμό γύρω από την αμφίδρομη αγάπη μίας αρχόντισσας με έναν -έξω από την τάξη της- εραστή. Ο Μποκάτσιο μπορεί να δημιούργησε αυτή τη γυναίκα, για να ακολουθεί πιο στενά τα μεσαιωνικά πρότυπα αγάπης. Ο MακΓουίλιαμ συζητά εν συντομία αυτήν την υπόθεση στις υποσημειώσεις της έκδοσης Penguin Classics του Tο Δεκαήμερο.

## Πρόγονοι


## Δείτε επίσης

* Fiametta – 1863 ballet by Arthur Saint-Léon to the music of Ludwig MinkusPages displaying wikidata descriptions as a fallback

## Βιβλιογραφικές αναφορές

## Βιβλιογραφία

* 
* 

Κατηγορία:Ιταλοί ευγενείς
Κατάλογος ηγεμόνων μεμονωμένων Εμιράτων των Ηνωμένων Αραβικών Εμιράτων

thumb|right|250px|Σημαία Ηνωμένων Αραβικών Εμιράτων

Ο **[[Ηνωμένα Αραβικά Εμιράτα|Κατάλογος ηγεμόνων μεμονωμένων Εμιράτων των Ηνωμένων Αραβικών Εμιράτων]]** στην επικράτεια, τα περισσότερα από τα οποία έγιναν Εμιράτα τους.

## Κατάλογος ηγεμόνων του Εμιράτου του Άμπου Ντάμπι
### Δυναστεία Αλ Ναχαγιάν του Αλ Άμπου Φαλάχ

## Κατάλογος ηγεμόνων του Εμιράτου του Ντουμπάι
### Δυναστεία Αλ-Μακτούμ

## Κατάλογος ηγεμόνων του Εμιράτου της Σάρτζα
### Δυναστεία Αλ-Κασίμι

## Κατάλογος ηγεμόνων του Εμιράτου της Φουτζάιρα
### Δυναστεία Αλ Σαρκί

## Κατάλογος ηγεμόνων του Εμιράτου Ρας Αλ-Κάιμα
### Δυναστεία Αλ-Κασίμι

Ο θρόνος υπήρξε κενός από τον Αύγουστο του 1900 έως τις 10 Ιουλίου 1921

## Κατάλογος ηγεμόνων του Εμιράτου του Ουμ Αλ Καουάιν
### Δυναστεία Αλ Μουαλά

## Κατάλογος ηγεμόνων του Εμιράτου του Ατζμάν
### Δυναστεία Αλ Νουαϊμί

## Κατάλογος ηγεμόνων των προενωτικών περιοχών
Πρόκειται για περιοχές που κάποτε ήταν ανεξάρτητες αλλά τώρα συνδέονται με άλλα εμιράτα.

### Κατάλογος ηγεμόνων της Ντιμπά
*Υπό τον έλεγχο του "Χακίμη"

*Επανενσωματώθηκε με τη Σάρτζα το 1951

### Κατάλογος ηγεμόνων της Αλ Χαμρίγια
*Υπό τον έλεγχο του "Χακίμη"

*Επανενσωματώθηκε με τη Σάρτζα το 1922 αλλά διατήρησε ημιαυτονομία μέχρι τα τέλη της δεκαετίας του 1960.

### Κατάλογος ηγεμόνων της Αλ Χίρα
*Υπό τον έλεγχο του "Χακίμη"

*Επανενσωματώθηκε με τη Σάρτζα το 1942.

### Κατάλογος ηγεμόνων της Κάλμπα
*Υπό τον έλεγχο του "Χακίμη"

*Επανενσωματώθηκε με τη Σάρτζα το 1952.

## Παραπομπές


Κατηγορία:Μονάρχες της Ασίας
Κατηγορία:Μουσουλμάνοι μονάρχες
Κατηγορία:Αραβικές δυναστείες
Κατηγορία:Μεσανατολικές δυναστείες
Κατηγορία:Μεσανατολικές βασιλικές οικογένειες
Κατηγορία:Κυβέρνηση των Ηνωμένων Αραβικών Εμιράτων
Τα Διαστημικά Αρκουδάκια

***Τα διαστημικά αρκουδάκια*** (πρωτότυπος αγγλικός τίτλος: *Ewoks*, γνωστό και ως *Star Wars: Ewoks*) είναι τηλεοπτική σειρά κινουμένων σχεδίων που είναι μέρος του franchise ''Star Wars''. Βασίζεται στους ομώνυμους χαρακτήρες που έκαναν το ντεμπούτο τους στο ''Η επιστροφή των Τζεντάι'' (1983) και εμφανίστηκαν στις τηλεταινίες *[[Caravan of Courage: An Ewok Adventure]]* (1984) και ** (1985).

## Διανομή

* Λέτα Μουσούτη ως Γουίκετ / Ούργκα
* Μαίρη Σταυρακέλη ως Νίσα / Τίμπο / Μπόζι
* Κώστας Τριανταφυλλόπουλος ως Γουίτσι / βασιλιάς Γκρόνις
* Τάσος Μασμανίδης ως Μάστερ Λόγκρεϊ / Πάπλου
* Ζαχαρίας Ρόχας ως Γουίλι / Ντιτζ
* Χρύσα Σπηλιώτη ως Λατάρα

## Παραπομπές


## Εξωτερικοί σύνδεσμοι

* 

Κατηγορία:Τηλεοπτικές σειρές της American Broadcasting Company
Κατηγορία:Τηλεοπτικές σειρές Star Wars κινουμένων σχεδίων
Κατηγορία:Τηλεοπτικές σειρές της Lucasfilm
Κατηγορία:Ewoks
Star Wars: Visions

Το ***Star Wars: Visions*** είναι τηλεοπτική σειρά κινουμένων σχεδίων ανθολογίας που δημιουργήθηκε για την συνδρομητική υπηρεσία Disney+. Σε παραγωγή από την Lucasfilm, η σειρά αποτελείται από πρωτότυπες ταινίες μικρού μήκους μικρού μήκους που τοποθετούνται ή επηρεάζονται από το σύμπαν του *[[Star Wars]]*.

Ο πρώτος κύκλος εννιά ταινιών μικρού μήκους anime παράχθηκε από εννιά Ιαπωνικές εταιρείες κινουμένων σχεδίων: Kamikaze Douga, Studio Colorido, Geno Studio, Trigger, Kinema Citrus, Production I.G, και Science SARU, με την Trigger και την Science SARU να παράγουν δύο ταινίες μικρού μήκους η κάθε μία. Ο δεύτερος κύκλος επεκτάθηκε σε μια σειρά εταιρειών κινουμένων σχεδίων από όλο τον κόσμο, περιλαμβάνοντας El Guiri (Ισπανία), Cartoon Saloon (Ιρλανδία), Punkrobot (Χιλή), Aardman (Ηνωμένο Βασίλειο), Studio Mir (Νότια Κορέα), Studio La Cachette (Γαλλία), 88 Pictures (Ινδία), D'art Shtajio (Ιαπωνία) μαζί με την Lucasfilm (Ηνωμένες Πολιτείες), and Triggerfish (Νότια Αφρική/Ιρλανδία). 

Ο πρώτος κύκλος κυκλοφόρησε στις 22 Σεπτεμβρίου του 2021, ενώ ο δεύτερος κυκλοφόρησε στις 4 Μαΐου του 2023. Και οι δύο κύκλοι έλαβαν αναγνώριση από τους κριτικούς. 

## Παραπομπές


## Εξωτερικοί σύνδεσμοι

* 

Κατηγορία:Τηλεοπτικές σειρές Star Wars κινουμένων σχεδίων
Κατηγορία:Τηλεοπτικές σειρές του Disney+
Κατηγορία:Τηλεοπτικές σειρές της Lucasfilm